ເດັນມາກ ສະວີເດັນ ຈັບຜູ້ຕ້ອງສົງໄສ ກໍ່ການຮ້າຍ 4 ຄົນ
ເດັກມາກແລະສະວີເດັນຄວບຄຸມໂຕຜູ້ຕ້ອງສົງໄສ ໃນການວາງແຜນໂຈມຕີກໍ່ການຮ້າຍ 4 ຄົນ
ໃນວັນພະຫັດວານນີ້ສານຂອງເດັນມາກແລະສະວີເດັນໄດ້ສັ່ງໃຫ້ເຈົ້າໜ້າທີ່ຄວບຄຸມໂຕທັງ ໝົດ 4 ຄົນທີ່ຖືກກ່າວຫາວ່າ ວາງແຜນໂຈມຕີກໍ່ການຮ້າຍແບບຢູ່ເມືອງມູມໄມຕໍ່ໜັງສືພິມ ສະບັບນຶ່ງໃນນະຄອນໂກເປັນເຮເກັນ ມີ 3 ຄົນພວມຖືກຄວບຄຸມໂຕໄວ້ທີ່ປະເທດເດັນມາກແລະຜູ້ຕ້ອງສົງໄສຄົນທີ 4 ຖືກຂັງຢູ່ ທີ່ນະຄອນສະຕອັກໂຮມ ປະເທດສະວີເດັນ ໜ່ວຍສືບລັບຂອງປະເທດທັງສອງໄດ້ປະສານງານກັນໃນການຈັບກຸມບຸກຄົນທັງ 4 ກ່ອນ ທີ່ພວກເຂົາເຈົ້າທຳການໂຈມຕີຕາມແຜນການທີ່ໄດ້ວາງໄວ້ ທີ່ເຈົ້າໜ້າທີ່ກ່າວວ່າ ອາດຈະ ເປັນການສັງຫານໝູ່ຂະໜາດໃຫຍ່ທີ່ສຳນັກງານຂອງໜັງສືພິມ Jyllands-Posten ຂອງ ເດັນມາກ ພວກທີ່ຖືກຈັບຢູ່ເດັນມາກທີ່ເປັນຊາວຕູນີເຊຍຄົນນຶ່ງແລະຊາວສະວີເດັນ 2 ຄົນນັ້ນຖືກ ກ່າວຫາວ່າວາງແຜນ ທີ່ຈະສັງຫານຜູ້ຄົນໃຫ້ຫຼາຍເທົ່າທີ່ຈະຫຼາຍໄດ້ໃນການໂຈມຕີສຳນັກ ງານ ຂອງໜັງສືພິມດັ່ງກ່າວ ໃນນະຄອນໂກເປັນເຮເກັນ ຊຶ່ງໄດ້ສ້າງຄວາມໂກດແຄ້ນໃຫ້ ແກ່ຊາວມຸສລິມຈຳນວນນຶ່ງຍ້ອນໜັງສືພິມສະບັບນີ້ໄດ້ພິມເຜີຍແຜ່ຮູບກາຕູນຂອງພະສາ ສະດາໂມຮຳມັດ ເຈົ້າໜ້າທີ່ຄົນນຶ່ງຂອງເດັນມາກກ່າວວ່າ ພວກທີ່ຖືກຈັບທັງ 3 ຄົນໄດ້ຂ້າມຈາກສະວີເດັນ ເຂົ້າໄປໃນເດັນມາກ ໃນຕອນເດິກຂອງຄືນວັນອັງຄານ ພວກເຂົາເຈົ້າໄດ້ຖືກຈັບໃນມື້ວັນ ພຸດ ນຶ່ງໃນພວກຜູ້ຕ້ອງສົງໄສ 4 ຄົນ ທີ່ຖືກຈັບຢູ່ເດັນມາກ ຊຶ່ງເປັນຊາວອີຣັກທີ່ຂໍລີ້ໄພ ນັ້ນໄດ້ຖືກປ່ອຍໃນມື້ວັນພະຫັດວານນີ້